Unión del Pueblo Navarro talde parlamentarioari atxikitako foru parlamentari Raquel Garbayo Berdonces andreak galdera egin du, idatziz erantzun dakion, oinarrizko gizarte zerbitzuetako burutzen sorrerari buruz (11-23/PES-00105). Hona Nafarroako Gobernuko Eskubide Sozialetako, Ekonomia Sozialeko eta Enpleguko kontseilariaren erantzuna:

Agerraldi horretan aipatu da koordinaziorako figuren eta burutzen presentzia arautu eta ezarri beharra dagoela oinarrizko gizarte zerbitzuetan, ezinbestekoak baitira gizarte zerbitzuetako oinarrizko laguntza berrorientatzeko prozesua egokiro bete ahal izateko. Gizarte Zerbitzuei buruzko abenduaren 14ko 15/2006 Foru Legearen 29. artikuluak dioenez, oinarrizko gizarte zerbitzuak gizarte zerbitzuen sistema publikoko oinarrizko unitatea dira, eta toki entitateei dagokie haien titulartasuna. Horregatik, eta figura horiek gizarte zerbitzuetako lantalde profesionaleko parte direlako, toki entitateen menpean jarri dira.

Hori guztia jakinarazten dizut, Nafarroako Parlamentuko Erregelamenduaren 215. artikulua betez.

Iruñean, 2023ko urriaren 25ean

Eskubide Sozialetako, Ekonomia Sozialeko eta Enpleguko kontseilaria: María Carmen Maeztu Villafranca